CELEX: 32006D0016
Language: el
Date: 2006-01-05 00:00:00
Title: 2006/16/ΕΚ: Απόφαση της Επιτροπής, της  5ης Ιανουαρίου 2006 , για τροποποίηση του παραρτήματος Β της οδηγίας 88/407/ΕΟΚ του Συμβουλίου και του παραρτήματος ΙΙ της απόφασης 2004/639/ΕΚ όσον αφορά τους όρους εισαγωγής σπέρματος βοοειδών  [κοινοποιηθείσα υπό τον αριθμό Ε(2005) 5840] (Κείμενο που παρουσιάζει ενδιαφέρον για τον ΕΟΧ)

17.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 11/21
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Ιανουαρίου 2006
   για τροποποίηση του παραρτήματος Β της οδηγίας 88/407/ΕΟΚ του Συμβουλίου και του παραρτήματος ΙΙ της απόφασης 2004/639/ΕΚ όσον αφορά τους όρους εισαγωγής σπέρματος βοοειδών
   [κοινοποιηθείσα υπό τον αριθμό Ε(2005) 5840]
   (Κείμενο που παρουσιάζει ενδιαφέρον για τον ΕΟΧ)
   (2006/16/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (1), και ιδίως το άρθρο 10 παράγραφος 2 πρώτη υποπαράγραφος, το άρθρο 11 παράγραφος 2 και το άρθρο 17 δεύτερο εδάφιο,
   Εκτιμώντας τα ακόλουθα:
   
               (1)
            
            
               Η οδηγία 2003/43/ΕΚ (2) του Συμβουλίου τροποποίησε την οδηγία 88/407/ΕΟΚ, γεγονός που κατέστησε αναγκαία την αναδιατύπωση των αποφάσεων της Επιτροπής σχετικά με τους υγειονομικούς όρους για την εισαγωγή σπέρματος βοοειδών στην Κοινότητα.
            
         
               (2)
            
            
               Για το λόγο αυτό η Επιτροπή εξέδωσε την απόφαση 2004/639/ΕΚ, της 6ης Σεπτεμβρίου 2004, για τη θέσπιση των όρων εισαγωγής σπέρματος βοοειδών (3), η οποία συγκεντρώνει τους κανόνες σχετικά με τις εισαγωγές σπέρματος βοοειδών σε μία πράξη.
            
         
               (3)
            
            
               Ωστόσο, εμφανίστηκαν προβλήματα όσον αφορά τις εισαγωγές σπέρματος βοοειδών από τρίτες χώρες λόγω ελλιπών ή λανθασμένων πληροφοριών στο παράρτημα Β της οδηγίας 88/407/ΕΟΚ και στο παράρτημα ΙΙ της απόφασης 2004/639/ΕΚ, τα οποία πρέπει επομένως να τροποποιηθούν ανάλογα.
            
         
               (4)
            
            
               Για να μπορέσουν οι οικονομικοί φορείς να προσαρμοστούν στους νέους όρους που θεσπίζονται στην παρούσα απόφαση, είναι σκόπιμο να προβλεφθεί μεταβατική περίοδος κατά την οποία θα μπορούν να πραγματοποιούνται υπό ορισμένες προϋποθέσεις εισαγωγές στην Κοινότητα σπέρματος βοοειδών που πληροί τους όρους που ορίζονται στο υπόδειγμα κτηνιατρικού πιστοποιητικού το οποίο ίσχυε πριν από την ημερομηνία εφαρμογής της παρούσας απόφασης.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Β της οδηγίας 88/407/ΕΟΚ τροποποιείται σύμφωνα με το παράρτημα I της παρούσας απόφασης.
   Άρθρο 2
   Το παράρτημα ΙΙ της απόφασης 2004/639/ΕΚ αντικαθίσταται από το παράρτημα ΙΙ της παρούσας απόφασης.
   Άρθρο 3
   Κατά τη διάρκεια μεταβατικής περιόδου που λήγει στις 31 Μαρτίου 2006, τα κράτη μέλη επιτρέπουν την εισαγωγή σπέρματος βοοειδών υπό την προϋπόθεση ότι το σπέρμα αυτό:
   
               α)
            
            
               πληροί τους όρους που ορίζονται στο υπόδειγμα κτηνιατρικού πιστοποιητικού στο παράρτημα II της απόφασης 2004/639/ΕΚ που ίσχυε πριν από την ημερομηνία εφαρμογής της παρούσας απόφασης· και
            
         
               β)
            
            
               συνοδεύεται από τέτοιο πιστοποιητικό δεόντως συμπληρωμένο.
            
         Άρθρο 4
   Η παρούσα απόφαση εφαρμόζεται από την 1η Ιανουαρίου 2006.
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Ιανουαρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 194 της 22.7.1988, σ. 10· οδηγία όπως τροποποιήθηκε τελευταία από την απόφαση 2004/101/ΕΚ της Επιτροπής (ΕΕ L 30 της 4.2.2004, σ. 15).
   
      (2)  ΕΕ L 143 της 11.6.2003, σ. 23.
   
      (3)  ΕΕ L 292 της 15.9.2004, σ. 21· απόφαση όπως τροποποιήθηκε από την απόφαση 2005/290/ΕΚ (ΕΕ L 93 της 12.4.2005, σ. 34).
   
      ΠΑΡΑΡΤΗΜΑ I
      Η δεύτερη υποπαράγραφος του κεφαλαίου Ι παράγραφος 1 στοιχείο δ) του παραρτήματος Β της οδηγίας 88/407/ΕΟΚ αντικαθίσταται από το ακόλουθο κείμενο:
      
         «Η αρμόδια αρχή μπορεί να επιτρέπει τη διενέργεια των δοκιμών που αναφέρονται στο στοιχείο δ) με δείγματα που συλλέγονται στο σταθμό απομόνωσης. Στην περίπτωση αυτήν, η περίοδος απομόνωσης που αναφέρεται στο στοιχείο α) δεν μπορεί να αρχίζει πριν από την ημερομηνία δειγματοληψίας. Ωστόσο, εάν μία από τις δοκιμές που αναφέρονται στο στοιχείο δ) δώσει θετικά αποτελέσματα, το συγκεκριμένο ζώο απομακρύνεται αμέσως από την εγκατάσταση απομόνωσης. Σε περίπτωση απομόνωσης μιας ομάδας, η περίοδος απομόνωσης που αναφέρεται στο στοιχείο α) δεν μπορεί να αρχίζει για τα υπόλοιπα ζώα πριν από την απομάκρυνση του ζώου που αντέδρασε θετικά.»
      
   
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ II
            Υποδείγματα κτηνιατρικών πιστοποιητικών για τις εισαγωγές
            ΜΕΡΟΣ 1
            ΣΠΕΡΜΑ ΒΟΟΕΙΔΩΝ ΠΡΟΣ ΕΙΣΑΓΩΓΗ, ΤΟ ΟΠΟΙΟ ΕΧΕΙ ΣΥΛΛΕΧΘΕΙ ΣΥΜΦΩΝΑ ΜΕ ΤΗΝ ΟΔΗΓΙΑ 88/407/ΕΟΚ ΤΟΥ ΣΥΜΒΟΥΛΙΟΥ ΟΠΩΣ ΤΡΟΠΟΠΟΙΗΘΗΚΕ ΑΠΟ ΤΗΝ ΟΔΗΓΙΑ 2003/43/ΕΚ
            Για τις εισαγωγές σπέρματος που έχει συλλεχθεί σύμφωνα με την οδηγία 88/407/ΕΟΚ του Συμβουλίου, όπως αυτή τροποποιήθηκε με την οδηγία 2003/43/ΕΚ, ισχύει το ακόλουθο υπόδειγμα πιστοποιητικού.
            
               
            
               
            
               
            ΜΕΡΟΣ 2
            ΣΠΕΡΜΑ ΒΟΟΕΙΔΩΝ ΠΟΥ ΕΧΕΙ ΣΥΛΛΕΧΘΕΙ, ΥΠΟΣΤΕΙ ΕΠΕΞΕΡΓΑΣΙΑ ΚΑΙ ΑΠΟΘΗΚΕΥΤΕΙ ΠΡΙΝ ΑΠΟ ΤΙΣ 31 ΔΕΚΕΜΒΡΙΟΥ 2004 ΣΥΜΦΩΝΑ ΜΕ ΤΟ ΑΡΘΡΟ 2 ΠΑΡΑΓΡΑΦΟΣ 2 ΤΗΣ ΟΔΗΓΙΑΣ 2003/43/ΕΚ ΤΟΥ ΣΥΜΒΟΥΛΙΟΥ ΠΡΟΣ ΕΙΣΑΓΩΓΗ ΠΡΙΝ ΑΠΟ ΤΗΝ 1η ΙΑΝΟΥΑΡΙΟΥ 2005
            Το ακόλουθο υπόδειγμα πιστοποιητικού ισχύει από την 1η Ιανουαρίου 2005 για τις εισαγωγές αποθηκευμένου σπέρματος βοοειδών το οποίο έχει συλλεχθεί, υποστεί επεξεργασία και αποθηκευτεί πριν από τις 31 Δεκεμβρίου 2004 σύμφωνα με τους όρους που καθορίζονταν προηγουμένως στην οδηγία 88/407/ΕΟΚ του Συμβουλίου και το οποίο εισήχθη μετά την ημερομηνία αυτή σύμφωνα με το άρθρο 2 παράγραφος 2 της οδηγίας 2003/43/ΕΚ.